cyanic-selkie/wikianc huggingface dataset:
சோனி பிபிசி எர்த்து
வெளி இணைப்புகள்
பகுப்பு:2017 இல் நிறுவப்பட்ட தொலைக்காட்சி அலைவரிசைகள் மற்றும் நிலையங்கள் பகுப்பு:மும்பையில் உள்ள தொலைக்காட்சி நிலையங்கள் பகுப்பு:தமிழ்த் தொலைக்காட்சிச் சேவைகள் பகுப்பு:இந்தியத் தொலைக்காட்சி நிறுவனங்கள் பகுப்பு:இந்தி மொழி தொலைக்காட்சி அலைவரிசைகள் பகுப்பு:இந்தியாவில் ஆங்கில மொழி தொலைக்காட்சி அலைவரிசைகள் பகுப்பு:தெலுங்கு மொழி தொலைக்காட்சி அலைவரிசைகள்
வரிக்கூத்து
வரிக்கூத்து என்பது கூத்தின் இரு பிரிவுகளில் ஒன்றாகும். இது கதை தலைவன் பிறந்த நிலத்தன்மையும் பிறப்பிற்கேற்ற தொழில் தன்மையும் தோன்ற நடித்தல் ஆகும். செய்யுள் பாடல்களைப்பாடி இவ்வாறு நடிப்பர். ஒருவர் பெரும்பாலும் வேற்றுருத் தாங்கி நடிப்பது வரிக்கூத்து எனப்படும்.
இவ்வகைக்கூத்தில் மாதவி நடித்த அழகில் கோவலன் மயங்கியதாக என்று சிலப்பதிகாரம் குறிப்பிடுகிறது. இது உடல் உறுப்புக்களால் எழுதிக் காட்டிக் காதலனின் காம உணர்வுகளைத் தூண்டும் காதலியின் கூத்து.
வடக்கு டகோட்டா மாநிலப் பல்கலைக்கழகம்
வடக்கு டகோட்டா மாநிலப் பல்கலைகழகம் (North Dakota State University - NDSU) என்பது ஐக்கிய அமெரிக்காவின் வடக்கு டகோட்டா மாநிலத்தின் பார்கோ நகரில் அமைந்துள்ள ஒரு அரசுப் பல்கலைக்கழகம் ஆகும். 1890 ஆம் ஆண்டில் இக்கல்விக்கழகம் வடக்கு டகோட்டா வேளாண்மைக் கல்வி நிலையம் என்ற பெயரில் ஆரம்பிக்கப்பட்டது. 258 ஏக்கர் பரப்பளவில் அமைந்துள்ள இப்பல்கலைக்கழக வளாகத்தில் ஏறத்தாழ 14,000 மாணவர்கள் கல்வி பயிலுகின்றனர். பெரும்பாலான மாணவர்கள் முழுநேரப் படிப்பில் இங்கு ஈடுபட்டுள்ளனர். இவர்களில் 55% ஆண்களும், 45% பெண்களும் உள்ளனர்.
வளாகங்கள்
இப் பல்கலைக்கழகத்தின் பிரதான வளாகம் பார்கோ நகரில் அமைந்துள்ளது .இது ஹெக்டர் சர்வதேச விமான நிலையத்திற்கும் (Hector International Airport) பார்கோ டோம் (Fargo Dome ) அரங்கிற்கும் மிக அருகில் அமைந்துள்ளது. அத்துடன் காட்சி கலைகள் ( Visual Arts  ), நிலத்தோற்றக்கலை (Landscape Architecture ) போன்ற பிரிவுகள்  மத்திய நகர் பகுதியில் (Downtown ) அமைந்துள்ளது.இதற்கு மேலதிகமா பல விவசாய மற்றும் கணித்துறை அராய்ச்சி மையங்கள் பிரதான வளாகத்துக்கு அண்மையில் அமைந்துள்ளது.
விளையாட்டுக்கள்
இப்பல்கலைக்கழகத்தின் விளையாட்டு அணிகள் (வட டகோட்டா மாநில) பைசன் என அழைக்கபடுகின்றன .இதன் இலச்சினை அமெரிக்க பைசன் மிருகத்தின் படமாகும். பைசன் (அமெரிக்க) காற்பந்தாட்ட அணி 2011 இல் FCS  தேசிய சாம்பியன் பட்டதை வெற்றி பெற்றது.அத்துடன் இங்கு பெண்களுக்கான சாதாரண காற்பந்து (Soccer ) ,கூடைப்பந்து ,அடிப்பந்தாட்டம் (Baseball ) ,கைப்பந்து என்ன்பனவும் பிரபல விளையாட்டுகளாகும்
ஆராய்ச்சி மையங்களும் ஆராய்ச்சிகளும்
அமெரிக்க தேசிய விஞ்ஞான அமைப்பின் படி ,மொத்த வடக்கு டகோட்டா மாநிலத்திலும் வடக்கு டகோட்டா மாநிலப் பல்கலைகழகமே மிகப்பெரிய ஆராய்ச்சி நிறுவனம் ஆகும்.இதன் வருடாந்த ஆராய்ச்சி செலவினங்கள் கிட்டத்தட்ட 134 மில்லியன் அமெரிக்க டாலர்களாகும் .பிரதான ஆராய்ச்சி துறைகளாக நானோ தொழில்நுட்பம்,வானொலி-அலைவரிசை அடையாளப்படுத்துதல் (R -FI)தொழில்நுட்பம் ,இரசாயனவியல் மற்றும் பல்லுறுப்பி(பாலிமர் )/பூச்சு என்பன விளங்குகின்றன. 55 ஏக்கர் (223,000 சதுர மீட்டர்) பரப்பளவு கொண்ட  தொழில்நுட்ப பூங்கா பிரதான வளாகத்தில் வடக்கு பகுதியில் உள்ளது.
சர்வதேச மாணவர்கள்
வடக்கு டகோட்டா மாநிலப் பல்கலைகழகம் கணிசமான அளவு சர்வதேச மாணவர்களைக் வருடாந்தம் கல்லூரிக்கு அனுமதிக்கின்றது.இதன் சர்வதேச நிகழ்ச்சி பிரவின் அறிக்கைப்படி 2012 வசந்த அரையிறுதி (Spring Semester ) சர்வதேச மொத்த மாணவர்தொகை 1214 ஆகும்.சீனா ,இந்தியா,கொரியா,நேபால் ,மலேசியா பிரேசில் ,நோர்வே, ஐக்கிய இராச்சியம் மற்றும் இலங்கை போன்ற நாடுகளில் இருந்தே அதிக மாணவர்கள் வருடாந்தம் இங்கு வருகிறார்கள் .இதன் பிரதான சர்வதேச மாணவர் அலுவலகம் நினைவு ஒன்றிய (Memorial Union ) கட்டடத்தில் அமைந்துள்ளது
மாவட்ட அறிவியல் மையம் - திருநெல்வேலி
மாவட்ட அறிவியல் மையம் - திருநெல்வேலி இந்தியாவின் திருநெல்வேலி மாவட்டத்தில் அமைந்துள்ளது. இது இந்திய அரசின் கலாச்சார அமைச்சகத்தின் கீழ் செயற்படும் தேசிய அறிவியல் அருங்காட்சியம் சபையின் கட்டுப்பாட்டில் செயற்படுகிறது. இது 1987 பிப்ரவரி மாதம் 27ம் தேதி ஆரம்பிக்கப்பட்டது.
அமைவிடம்
இது திருநெல்வேலி நகரின் மையப் பகுதியில், தாமிரபரணி ஆற்றின் கரையோரம், திருநெல்வேலி மாவட்ட ஆட்சியர் அலுவலக வளாகத்திற்கு அருகே கொக்கிரகுளத்தில் அமைந்துள்ளது
அம்சங்கள்
தற்போது நான்கு காட்சியகங்கள் உள்ளது.
இந்த திரையரங்கில் காலை 11 மணி, நண்பகல் 12 மணி, மாலை 3, 4, 5 மணிக்கு தினந்தோறும் 15 முதல் 20 நிமிடம் ஒடக்கூடிய பின்வரும் படங்கள் திரையிடப்படுகிறது, 'ரோஸ்வெல் சம்பவம்', 'இன்னர் ஸ்பேசு', 'மாஸ்டர் ஆப் மேஜிக்', 'ஜீ அனிமல்', 'ஷார்க் தீவு', 'டைனோ தீவு', 'கேட் அன்ட் மவுஸ்', 'ரேர் ப்ளோரா' மற்றும் 'வானத்திற்கு அப்பால்'.
கின்சி அளவுகோல்
thumb|கின்சி அளவுகோல் தன்பால் ஈர்ப்பாளர்கள், எதிர்பால் ஈர்ப்பாளர்களுக்கு இடையே சில பாலியல் நாட்டங்கள் உள்ளன என்பதை  விளக்குவது கின்சி அளவுகோல் (Kinsey Scale). அதாவது தன்பால் ஈர்ப்பாளர்களுக்கும் எதிர்பால் ஈர்ப்பாளர்களும் இடையே ஐந்து  வகையான பாலியல் நாட்டங்கள்  இருப்பதாக கூறும் இவ் அளவுகோல்,  பாலுறவு முறைகளை 0 – 6 வரை பிரிக்கின்றது.கருப்பு அல்லது வெள்ளை என்பது போல் தன்பால் ஈர்ப்பு உடையவர்கள் அல்லது எதிர்பால் ஈர்ப்பு உடையவர்கள் என்று மேலோட்டமாக பிரிக்கமுடியாது. கருப்புக்கும் வெள்ளைக்கும் இடையே பல வண்ணங்கள் இருப்பது போல் தன்பால் ஈர்ப்பாளர்கள் எதிர்பால் ஈர்ப்பாளர்களுக்கு இடையே சிலர் இருக்கிறார்கள் என்பதையே இது சுட்டிக் காட்டுகிறது.
மேற்கோள்கள்
பகுப்பு:பாலியல் பகுப்பு:பாலியல் நடத்தைகள்
தொங்கோட்
தொங்கோட் (மலாய்: Pekan Tongod; ஆங்கிலம்: Tongod Town; சீனம்: 通神 மலேசியா, சபா மாநிலம், சண்டக்கான் பிரிவு, தொங்கோட் மாவட்டத்தின் தலைநகரம் ஆகும்.
1990-ஆம் ஆண்டுகளின் முற்பகுதியில், ஒரு சிறிய நகரமான தொங்கோட் நகரம், பொருளாதார ரீதியில் பின்தங்கிய பகுதியாக இருந்தது; மற்றும் முற்றிலும் தகவல் தொடர்பு வசதிகள் இல்லாமல் இருந்தது. இருப்பினும், மலேசியாவின் ஏழாவது மலேசியா திட்டத்தின் கீழ் (1996 - 2000 Seventh Malaysia Plan), சபாவில் புதிய நகரங்களை உருவாக்குவதற்கான அரசாங்கத் திட்டத்தின் கீழ், தொங்கோட் நகரத்திற்கு புதிய மாற்றங்கள் கொண்டு வரப்பட்டன.
சபா மாநிலத்தின் தலைநகரமான கோத்தா கினபாலுவில் இருந்து 270 கி.மீ. தொலைவிலும்; மலேசியாவின் தலைநகரான கோலாலம்பூரில் இருந்து 1763 கி.மீ. தொலைவிலும் உள்ளது.
தொங்கோட் மாவட்டம்
தொங்கோட் மாவட்டம் முதன்முதலில் 1977-ஆம் ஆண்டு கினபாத்தாங்கான் மாவட்டத்தின் துணை மாவட்டமாக (Daerah Kecil) நிறுவப்பட்டது. நிர்வாகப் பொறுப்புகள் கெனிங்காவ் மாவட்டத்தை சேர்ந்த சார்லஸ் அன்டாவ் (Charles Andau) என்பவரிடம் ஒப்படைக்கப்பட்டன.
அவர் உதவி மாவட்ட அதிகாரியாகவும், கினபாத்தாங்கான் மாவட்டத்தின் மாவட்ட அதிகாரிக்கு துணை அதிகாரியாகவும் இருந்தார். 1 மார்ச் 1999-இல், தொங்கோட் துணை மாவட்டம் ஒரு முழு மாவட்டமாகத் தகுதி உயர்த்தப்பட்டது.
24 மே 1999-இல், ரானாவ் மாவட்டத்தை சேர்ந்த மேத்யூ சேட்டர் (Major Matthew Sator) என்பவர் முதல் மாவட்ட அதிகாரியாக நியமிக்கப்பட்டார். பின்னர் அங்கு செயலகக் கட்டடத்திற்குப் பதிலாக ஒரு புதிய நிர்வாகக் கட்டடம் கட்டப்பட்டது.
மக்கள்தொகை
2010-ஆம் ஆண்டு மக்கள்தொகை கணக்கெடுப்பின்படி, மாவட்டத்தின் மொத்த மக்கள் தொகை 35,341 ஆகும்.
தொங்கோட் மாவட்டத்தின் மொத்த பரப்பளவு 10,052 கி.மீ². இது ஒரு குறைந்த மக்கள்தொகை கொண்ட மாவட்டமாகும். ஓராங் சுங்கை (Orang Sungai) மற்றும் கடசான்-டூசுன் (Kadazan-Dusun) ஆகிய இரு இனக்குழுக்கள் இந்த மாவட்டத்தில் முதன்மையான இனக்குழுக்களாக உள்ளனர்.
காலநிலை
தொங்கோட் வெப்பமண்டல மழைக்காடு காலநிலையைக் கொண்டுள்ளது. அதனால் ஆண்டு முழுவதும் அதிக மழை பெய்கிறது.
புற இணைப்புகள்
பகுப்பு:மலேசிய நகரங்கள்‎ பகுப்பு:சபா மாநிலத்தின் நகரங்கள்
நான் பெற்ற செல்வம்
நான் பெற்ற செல்வம்1956 ஆம் ஆண்டு வெளிவந்த தமிழ்த் திரைப்படமாகும். கே. சோமு இயக்கத்தில் வெளிவந்த இத்திரைப்படத்தில் சிவாஜி கணேசன், சாய்ராம் மற்றும் பலரும் நடித்திருந்தனர்.
வெளி இணைப்புகள்
பகுப்பு:1956 தமிழ்த் திரைப்படங்கள்‎ பகுப்பு:சிவாஜி கணேசன் திரைப்படங்கள் பகுப்பு:எம். என். நம்பியார் நடித்த திரைப்படங்கள் பகுப்பு:ஜி. ராமநாதன் இசையமைத்த திரைப்படங்கள் பகுப்பு:எம். என். ராஜம் நடித்த திரைப்படங்கள் பகுப்பு:கே. சாரங்கபாணி நடித்த திரைப்படங்கள்
தாசநாயக்கன்பட்டி ஊராட்சி
தாசநாயக்கன்பட்டி ஊராட்சி (Dasanaickenpatti Gram Panchayat), தமிழ்நாட்டின் சேலம் மாவட்டத்தில் உள்ள அயோத்தியாபட்டணம் வட்டாரத்தில் அமைந்துள்ளது. இந்த ஊராட்சி, ஏற்காடு சட்டமன்றத் தொகுதிக்கும் கள்ளக்குறிச்சி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 818 ஆகும். இவர்களில் பெண்கள் 407 பேரும் ஆண்கள் 411 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சேலம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
கச்சியப்ப சிவாசாரியார்
கச்சியப்ப சிவாச்சாரியர் கந்தபுராணம் என்னும் நூலை இயற்றிய புலவர்.
காஞ்சிபுரத்தில் வாழ்ந்தவர்;
கந்தபுராணத்தில் சேர்க்கப்பட்டுள்ள பாடல்கள் ஒன்றில் இவரின் தந்தை காளத்தி எனக் குறிப்பிடப்பட்டுள்ளார். கவிவீரராகவன் என்பது இவரது இளமைப் பெயர்.
அடிக்குறிப்புகள்
பகுப்பு:தமிழ்ப் புலவர்கள்
அ. சிவானந்தன்
அம்பலவாணர் சிவானந்தன் (Ambalavaner Sivanandan, 20 டிசம்பர் 1923 – 3 சனவரி 2018) இலங்கைத் தமிழ் ஆங்கில எழுத்தாளரும், சமூக, அரசியல் செயற்பாட்டாளரும் ஆவார். இவர் இலண்டனில் இயங்கும் "இன உணர்வுகளுக்கான கல்வி நிலையம்" (Institute of Race Relations) என்னும் தனியார் கல்வி அறக்கட்டளையின் இயக்குநராகப் பணியாற்றியவர். இந்த அறக்கட்டளை "இனமும், வகுப்பும்" (Race and Class) என்னும் காலாண்டிதழை வெளியிட்டு வந்தது. இவர் சில புதினங்களையும், சிறுகதைகளையும் எழுதியுள்ளார். இவர் எழுதிய முதலாவது புதினம் When Memory Dies 1998 ஆம் ஆண்டின் பொதுநலவாய எழுத்தாளர்களுக்கான பரிசைப் பெற்றது. இலங்கையில் பிறந்த இவர் 1958 இனக்கலவவரத்தை அடுத்து புலம் பெயர்ந்து இலண்டனில் வசித்து வந்தார்.
வாழ்க்கைக் குறிப்பு
யாழ்ப்பாண மாவட்டம், சண்டிலிப்பாயைப் பிறப்பிடமாகக் கொண்ட அஞ்சல் அலுவலர் அம்பலவாணர் என்பவருக்குப் பிறந்தவர் சிவானந்தன். கொழும்பு புனித யோசப்பு கல்லூரியில் கல்வி கற்றார். இங்கு இவர் தமிழ் மொழியுடன் ஜே. பி. டி சில்வா என்னும் ஆங்கில ஆசிரியரிடம் ஆங்கில இலக்கியமும் கற்றுத் தேர்ந்தார். பின்னர் இலங்கைப் பல்கலைக்கழகத்தில் சேர்ந்து 1945 இல் பொருளியலில் பட்டம் பெற்றார். பட்டப் படிப்பை முடித்து மலையகத்தில் ஆசிரியராகப் பணியாற்றினார். பின்னர் இலங்கை வங்கியில் இணைந்து வங்கி முகாமையாளரானார்.
1958 இனக்கலவவரத்தால் பாதிக்கப்பட்டு இலண்டனுக்குப் புலம் பெயர்ந்தார். அங்கு மிடில்செக்சு நகர நூலகங்களில் பணியாற்றினார். இறுதியில் மத்திய லண்டன் "இன உணர்வுகளுக்கான கல்வி நிலையத்தில்" (IRR) பிரதம நூலகராகப் பணியாற்றினார். இவரது உழைப்பால் நிறுவப்பட்ட இந்நூல் நிலையம் 2006 இல் வாரிக் பல்கலைக்கழக நூலகத்திற்கு இடம் மாற்றப்பட்டது. இது இப்போது "சிவானந்தன் சேகரிப்பு" என அழைக்கப்படுகிறது.
வெளியிணைப்புகள்
பகுப்பு:1923 பிறப்புகள் பகுப்பு:2018 இறப்புகள் பகுப்பு:கொழும்பு மாவட்ட நபர்கள் பகுப்பு:ஈழத்து எழுத்தாளர்கள் பகுப்பு:யாழ்ப்பாணத்து நபர்கள் பகுப்பு:தமிழ் நபர்கள் பகுப்பு:புதின எழுத்தாளர்கள் பகுப்பு:ஆங்கில எழுத்தாளர்கள் பகுப்பு:பிரித்தானிய எழுத்தாளர்கள்
டி கே எம் (ஆர்) - 12 (நெல்)
டி கே எம் (ஆர்) - 12 (TKM (R) 12 ) எனப்படும் இந்த நெல் வகை, டி கே எம் - 9 மற்றும் டி கே எம் - 11 (TKM 9 x TKM 11) போன்ற நெல் இரகங்களை இணைத்து உருவாக்கப்பட்ட தமிழகத்தின் புதிய நெல் இரகமாகும்.
வெளியீடு
இந்த நெல் இரகத்தை, தமிழ்நாடு வேளாண்மைப் பல்கலைக்கழகத்தின் (TNAU) கீழ் இயங்கிவரும், திருவள்ளூர் மாவட்டத்தின் திரூர், திருக்குப்பம் எனும் பகுதியில் அமைந்துள்ள நெல் ஆராய்ச்சி நிலையம், (Rice Research Station, Tirurkuppam, Tirur (RRS) 2002 ஆம் ஆண்டு வெளியிட்டது.
ஏஞ்செலோ சேச்சி
பியெத்ரோ ஏஞ்செலோ சேச்சி (Fr. Pietro Angelo Secchi) இச (29 ஜூன் 1818 – 26பிப்ரவரி 1878)ஓர் இத்தாலிய வானியலாளர் ஆவார்.அப்போது உரோமன் கல்லூரி எனப்பட்ட பொந்திபிசியல்கிரெகோரியப் பல்கலைக்கழகத்தில் இருந்த வான்காணக இயக்குநராக 28 ஆண்டுகள் இருந்தார். இவர் வானியல்சார் கதிர்நிரலியலின் முன்னோடியாவார். முதன்முதலில் சூரியன் ஒரு விண்மீனே என உறுதிபடக் கூறியவர் ஆவார்.
இவர் 1878 இல், தன் 59 ஆம் அகவையில் உரோம் நகரில் இறந்தார்.
முடியாத பணிகள்
தன் வாழ்நாளில் இவர் 730 ஆய்வுரைகளைப் பல அறிவியல் இதழ்களில் வெளியிட்டுள்ளார். இவர் பல நூல்களையும் எழுதி வெளியிட்டுள்ளார்.
வெளி இணைப்புகள்
பகுப்பு:1818 பிறப்புகள் பகுப்பு:1878 இறப்புகள் பகுப்பு:இத்தாலிய வானியலாளர்கள் பகுப்பு:இத்தாலிய வானிலையியலாளர்கள்
பேட்டா (திரைப்படம்)
பேட்டா (இந்தி மொழிபெயர்ப்பு: மகன்) 1992 இல் வெளிவந்த இந்தித் திரைப்படமாகும். இப்படத்தை இந்திரகுமார் இயக்கியுள்ளார். இதன் கதையை நெளசர் கட்டாவ் மற்றும் கமலேஷ் பாண்டே ஆகிய இருவரும் இணைந்து எழுதியிருந்தனர். இத் திரைப்படத்தில் அனில் கபூர், மாதுரி தீட்சித் மற்றும் அருணா இரானி ஆகியோர் முக்கிய வேடத்தில் நடித்திருந்தனர்.
இந்த திரைப்படம் 1987 ஆம் ஆண்டு வெளியான தமிழ் திரைப்படமான எங்க சின்ன ராசா, என்றத் தமிழ்த் திரைப்படத்தின் மறு ஆக்கமாகும். எங்க சின்ன ராசா கன்னடத்தில் அன்னைய்யாவாகவும், தெலுங்கில் அப்பைகாருவாகவும், ஒரியாவில் சாந்தன் (1998) என்ற பெயரிலும் மறு ஆக்கம் செய்யப்பட்டது.
'1992 ஆம் ஆண்டில் அதிக வருமானம் ஈட்டிய பாலிவுட் படமாக "பேட்டா" இருந்தது. இது ஐந்து பிலிம்பேர் விருதுகளை| வென்றது.. கபூர் மற்றும் தீட்சித் முறையே சிறந்த நடிகர் மற்றும் சிறந்த நடிகைக்கான விருதுகளை வென்றனர். "தக் தக் கர்னே லாகா" என்ற குத்தாட்டப் பாடலுக்காக சிறந்த பெண் பின்னணிப் பாடகர் விருதை அனுராதா பாட்வால் வென்றார். சரோஜ் கான் சிறந்த நடனத்திற்கான பிலிம்பேர் விருதையும், ஈரானி சிறந்த துணை நடிகைக்கான விருதையும் வென்றனர்.
பல காரணங்களால் இந்தத் திரைப்படம் பிரபலமானது. ஆரம்பத்தில், ஸ்ரீதேவிக்கு இந்த திரைப்படம் வழங்கப்பட்டது, இயக்குநர் இந்திரகுமார் நடிகை ஸ்ரீதேவிக்கு சரஸ்வதி வேடம் வழங்கப்படவில்லை. இதற்கு முன்பு பல முறை கபூருடன் பல படங்களில் நடித்ததனால் அவர் மறுத்துவிட்டார். ஸ்ரீதேவி மற்றும் சிரஞ்சீவி. நடித்த ''ஜகதேகா வீரடு அதிலோகா சுந்தரி (1990) என்ற படத்தின் இளையராஜாவின் தெலுங்கு இசையமைப்பான "அப்பனி தீயனி" என்ற பாடலிருந்து இசை நகலெடுக்கப்பட்ட போதிலும், "தக் தக் கர்னே லாகா" என்ற 20 ஆம் நூற்றாண்டின் மிகவும் பிரபலமான இந்தி பாடல்களில் ஒன்றாக மாறியது. உள்ளது.
கதை
பேராசை குடும்ப விழுமியங்களை எவ்வாறு முறியடிக்கிறது என்பதற்கான கதையே பேட்டா, அருணா இரானி லக்ஷ்மியாகவும், மாதுரி தீட்சித் சரஸ்வதியாகவும் முக்கிய வேடங்களில் நடித்திருந்தனர். அதைத் தொடர்ந்து ராஜு (அனில் கபூர்), லட்சாதிபதி தந்தையின் ஒரே மகனாக சித்தரிக்கப்படுகிறார்.
மனைவியின் மரணத்திற்குப் பிறகு, ராஜுவின் தந்தை தனது மகனுக்கு ஒரு தாயின் அன்பை வழங்கக்கூடிய ஒரு பெண்ணைத் தேடுகிறார். ராஜுவின் தந்தை ராஜுவை நன்கு கவனிப்பார் என்று நினைத்து, லக்ஷ்மியை (அருணா இரானி) திருமணம் செய்து வைக்க நினைக்கிறார். துரதிர்ஷ்டவசமாக, ராஜுவின் மாற்றாந்தாய் கொடூரமான மற்றும் தந்திரமானவராக இருக்கிறார். ராஜு தன் மீது அன்புடனும் மரியாதையுடனும் நடந்து கொள்ள வேண்டுமென நினைக்கிறாள். ராஜாவை அவன் எப்போதும் அப்பாவியாகவும் படிக்காதவனாகவும் இருக்க வேண்டும் என்று அவள் தந்திரமாக நினைக்கிறாள். ராஜு பெரியவனாகும் போது, அவனது மாற்றாந்தாய் அவனது வயதான தந்தையை குடும்பத்திலிருந்து தனிமைப்படுத்தி, அவரை மனநிலையற்றவனாகக் கருதி, குடும்ப வீட்டின் ஒரு அறையில் அடைத்து வைக்கப்படுகிறார்.
இதற்குப்பிறகு ராஜு லட்சுமியை காதலித்துத் திருமணம் செய்து கொள்கிறான். திருமணத்திற்குப் பிறகு, சரஸ்வதி ஒரு நல்ல மற்றும் மகிழ்ச்சியான மனைவியாக அக்குடும்பத்தில் வசிக்கிறாள். ஆனால் பின்னர் ராஜு மீதான அவனது மாற்றாந்தாய் அன்பு ராஜூவின் தந்தையை இழிவுபடுத்துவதற்கான ஒரு முரட்டுத்தனமாகவும், லக்ஷ்மிக்கு இருப்பதாகவும் கண்டுபிடிக்கிறாள்.. பிறகு என்னவென்பதை படத்தின் மீதி கதை சொல்லும்.
External links
பகுப்பு:இந்தித் திரைப்படங்கள் பகுப்பு:1992 திரைப்படங்கள்
முத்துப்பட்டி பாறை ஓவியங்கள்
முத்துப்பட்டி பாறை ஓவியங்கள், மதுரைக்கு அண்மையில் உள்ள முத்துப்பட்டி அல்லது கரடிப்பட்டி என்று அழைக்கப்படும் ஊரில் உள்ள சிறிய மலையொன்றின் குகை ஒன்றில் காணப்படும் தொன்மையான ஓவியங்களைக் குறிக்கும். பாறைச் சுவர்களில் வரையப்பட்டிருந்த ஓவியங்களிற் பல காலத்தின் நிமித்தம் அழிந்துவிட்டன, சில ஓவியங்களே இன்று எஞ்சியுள்ளன.
வடிவங்கள்
இங்குள்ள ஓவியங்களுள் ஒன்று ஒரு மனித உருவம் ஆகும். சிவப்பு நிறத்தில் கோட்டுருவமாக வரையப்பட்டுள்ள இந்த உருவம் வட்டவடிவமான மிகச் சிறிய தலையையும், ஒற்றைக் கோட்டினால் அமைந்த கழுத்தையும், அகன்ற உடம்பையும் பருத்த இரண்டு கால்களையும் கொண்டுள்ளது. உடலின் இரு பக்கங்களிலும் உள்ள கைகள் ஒற்றைக் கோட்டினால் வரையப்பட்டுள்ளன. உடலிலும், கால்களிலும் அவற்றுக்குக் குறுக்காக வரிவரியாகக் கோடுகள் காணப்படுகின்றன. இந்த உருவத்தை விட, இதற்கு அருகே மேலும் சிறிய மனித உருவங்களைக் குறிக்கும் ஓவியங்கள் சிவப்பு நிறக் கோட்டுருவங்களாக வரையப்பட்டுள்ளன. ஆனால் இவை தெளிவாக இல்லை.
காலம்
சில ஆய்வாளர்கள் இந்த ஓவியங்கள் வரலாற்றுக்கு முந்திய காலத்தைச் சேர்ந்தவை என்று கூறினாலும், இவை வரையப்பட்டுள்ள முறை, சிவப்பு நிறத்தின் பயன்பாடு, விலங்கு உருவங்கள் காணப்படாமை என்பவற்றை அடிப்படையாக வைத்து இந்த ஓவியங்கள் வரலாற்றுக் காலத்துக்கு உரியது என்று சிலர் கூறுகின்றனர்.
இவற்றையும் பார்க்கவும்
பகுப்பு:தமிழ்நாட்டுப் பாறை ஓவியங்கள்
சீர்தர இயக்கச் செய்முறை
வெளி இணைப்புகள்
பகுப்பு:ஆவணங்கள்
நாடி சுத்தி
செய்முறை
இடதுபுற நாசித்துவாரத்தில் காற்றை உள்ளிலுத்து பின்பு காற்றை அடக்காமல் வலப்புற நாசியின் வழியே காற்றை வெளியேற்ற வேண்டும். அதன்பின்பு வலப்புற நாசியினால் காற்றை உள்ளிழுத்து காற்றை அடக்காமல் இடப்புற நாசி வழியே காற்றை வெளியிட வேண்டும். இவ்வாறாக மாறிமாறி செய்வதால் சுவாசம் சுத்தமடையும்.
பகுப்பு:யோகக் கலை
சிறுவை ஊராட்சி
சிறுவை ஊராட்சி (Siruvai Gram Panchayat), தமிழ்நாட்டின் விழுப்புரம் மாவட்டத்தில் உள்ள வானூர் வட்டாரத்தில் அமைந்துள்ளது. இந்த ஊராட்சி, வானூர் சட்டமன்றத் தொகுதிக்கும் விழுப்புரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 2215 ஆகும். இவர்களில் பெண்கள் 1052 பேரும் ஆண்கள் 1163 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
யாத்கிர் மாவட்டம்
யாத்கிர் மாவட்டம் என்பது கர்நாடகத்தில் அமைந்துள்ள மாவட்டம். இது குல்பர்கா மாவட்டத்தில் இருந்து 2010, ஏப்பிரல் 10 ஆம் நாள் அன்று பிரிக்கப்பட்டு கர்நாடகத்தின் முப்பதாவது மாவட்டமாகியது. யாதகிரி நகரம் இதன் தலைமையகம் ஆகும். இந்த மாவட்டம் 5,160.88 கிமீ² பரப்பளவில் அமைந்துள்ளது. இதை உள்ளூர் மக்கள் யாதவகிரி என அழைக்கின்றனர். இது முற்காலத்தில் யாதவர் ஆட்சியில் தலைநகராக விளங்கியது.
பிரிவுகள்
இந்த மாவட்டத்தில் ஷாஹாபூர், வட்கேரா, ஹுனசாகி, சூரபுரா, யாத்கீர், குர்மத்கல் ஆகிய ஆறு தாலுகாக்கள் உள்ளன. மேலும் இம்மாவட்டத்தில் 117 கிராம பஞ்சாயத்துகள், 519 கிராமங்கள் (மக்கள் வசிக்காதவை மற்றும் மக்கள் வசிக்காதவை) மற்றும் நான்கு நகராட்சிகள் உள்ளன.
வரலாறு
உள்ளூர் மக்களால் "யாதவகிரி" என்று பிரபலமாக அழைக்கப்படும் யாத்கீர் ஒரு காலத்தில் தேவகிரி யாதவ இராச்சியத்தின் கீழ் இருந்தது. இந்த பகுதி ஒரு சிறந்த வரலாற்று மற்றும் கலாச்சார மரபுகளைக் கொண்டுள்ளது. தெற்கின் புகழ்பெற்ற வம்சங்கள், சாதவாகனர், பாதாமியின் சாளுக்கியர்கள், இராஷ்டிரகூடர்கள், விஜயநகரப் பேரரசு, மராத்தியப் பேரரசு மற்றும் தக்காண சுல்தான்கள் இம்மாவட்டத்தை ஆட்சி செய்திருக்கிறார்கள்.
1504 ஆம் ஆண்டில் யாத்கீர் (குல்பர்கா) பிஜாப்பூரின் ஆதில் ஷாஹி இராச்சியத்துடன் நிரந்தரமாக இணைக்கப்பட்டது. 1657 இல் மிர் ஜும்லாவின் படையெடுப்புடன் அது முகலாயர்களின் வசம் சென்றது. பின்னர் ஐதராபாத்தில் ஆசாஃப் ஜாஹி (நிஜாம்) வம்சம் (1724-1948) நிறுவப்பட்டவுடன் யத்கீர் மற்றும் குல்பர்கா என்பன அதன் கீழ் வந்தது. 1863 ஆம் ஆண்டில் நிஜாம் அரசு ஜில்லபாண்டியை உருவாக்கியபோது சுர்பூர் (ஷோராபூர்) மாவட்ட தலைமையகமாக மாறியது. சுர்பூரில் குல்பர்கா உட்பட ஒன்பது தாலுகாக்கள் இருந்தன. 1873 ஆம் ஆண்டில் குல்பர்கா ஏழு தாலுகாக்களுடன் தனி மாவட்டமாக உருவாக்கப்பட்டது. 1956 இல் மாநிலங்களை மறுசீரமைப்பதன் மூலம் குல்பர்கா கர்நாடக மாநில மற்றும் பிரதேச தலைமையகத்தின் ஒரு பகுதியாக மாறியது. (குல்பர்கா மாவட்டத்தின் கீழ் வரும் தாலுகாக்களில் யாத்கிரி ஒன்றாகும்).
பஹாமனி ஆட்சியாளர்கள் அரண்மனைகள், மசூதிகள், கும்பாஸ், அங்காடிகள் மற்றும் பிற பொது கட்டிடங்களுடன் குல்பர்கா நகரத்தை கட்டினர். எனவே கோயில்கள், தேவாலயங்கள் மற்றும் பிற மத மையங்களின் எண்ணிக்கையும் நகரம் முழுவதும் பரவியுள்ளது. (யாத்கீர் யாதவ வம்ச கோட்டையில் மலையின் நடுவில் அமைந்துள்ளது.)
இரண்டு முக்கிய நதிகளான கிருஷ்ணா மற்றும் பீமா, மற்றும் ஒரு சில துணை நதிகள் இந்த பிராந்தியத்தில் பாய்கின்றன. தொழிற்துறைகளில் சிமேந்து, ஜவுளி, தோல் மற்றும் இரசாயன உற்பத்திகளினால் அறியப்படுகிறது.
புள்ளிவிபரங்கள்
2011 ஆம் ஆண்டின் சனத்தொகை கணக்கெடுப்பின்படி யாத்கீர் மாவட்டத்தில் 1,174,271 மக்கள் வசிக்கின்றனர். இந்தியாவின் 640 மாவட்டங்களில் இது 404 ஆவது இடத்தைப் பெறுகின்றது. இம்மாவட்டத்தில் ஒரு சதுர கிலோமீட்டருக்கு (580 / சதுர மைல்) 224 மக்கள் அடர்த்தி உள்ளது. 2001-2011 ஆண்டுகளுக்கிடையே மக்கள் தொகை வளர்ச்சி விகிதம் 22.67% ஆகும். மேலும் இம்மாவட்டத்தின் கல்வியறிவு விகிதம் 52.36% வீதம் ஆகும்.
கல்வி
இந்த மாவட்டத்தில் 1,024 ஆரம்பப் பள்ளிகள், 149 உயர்நிலைப் பள்ளிகள், 40 முன் பல்கலைக்கழக கல்லூரிகள், ஆறு பட்டப்படிப்பு கல்லூரிகள் மற்றும் 1 தொழினுட்ப கல்லூரி என்பன காணப்படுகின்றன.
கலாச்சார இடங்கள்
தப் டாபி நீர்வீழ்ச்சி குர்மித்கலில் இருந்து 5 கி.மீ தொலைவிலும், யத்கிரிலிருந்து 30 கி.மீ தொலைவிலும்  அமைந்துள்ளது. சிந்தனள்ளி கோவிலுக்கு நுழைபவர்கள் இந்த நீர்வீழ்ச்சி வழியாக நடக்க வேண்டும். பீமா ஆற்றின் குறுக்கே ஒரு பாலம் அமைக்கப்பட்டுள்ளது. இது நகரத்திலிருந்து 4 கி.மீ தூரத்தில் சாலை வழியாக இணைக்கப்பட்டுள்ளது. ஷாஹாபூர் தாலுகாவில் சயன நிலை புத்தர் சிலை காணப்படுகிறது.
வெளி இணைப்புகள்
பகுப்பு:கர்நாடக மாநிலத்தில் உள்ள மாவட்டங்கள் பகுப்பு:யாத்கிர் மாவட்டம்
சிராந்தி ராசபக்ச
சிராந்தி ரசபக்ச (Shiranthi Rajapaksa, கன்னிப்பெயர்: விக்கிரமசிங்க) இலங்கையின் முன்னாள் சனாதிபதி மகிந்த ராசபக்சவின் மனைவி ஆவார். இவர் சிறுவர் மனோவியல் தொடர்பான தொழிற்புலமை உடையவர்.
நாகனூர் ஜக்காளம்மன் கோயில்
நாகனூர் ஜக்காளம்மன் கோயில் தமிழ்நாட்டில் கரூர் மாவட்டம், நாகனூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஜக்காளம்மன் சன்னதியும், விநாயகர் உபசன்னதியும் உள்ளன. இக்கோயிலில் ஒரு கோபுரம் உள்ளது. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது.
வல்லிபுர ஆழ்வார் கோவில்
thumb|வல்லிநாச்சியின் மடியில் தவழும் மாயவன் வல்லிபுர ஆழ்வார் கோயில், இலங்கையின் வட மாகாணத்திலுள்ள யாழ்ப்பாண மாவட்டத்தில் வடமராட்சிப் பகுதியிலுள்ள வல்லிபுரம் எனும் ஊரில் உள்ள பிரபலமான விஷ்ணு ஆலயம் ஆகும். இவ்வாலயத்தின் மூல மூர்த்தியாக விஷ்ணுவின் சுதர்சனச் சக்கரம் உள்ளது.
ஜாங்கிரி
ஜாங்கிரி (অমৃতি ஆங்கிலம்:Imarti) என்பது இந்தியாவில் தயாரிக்கப்படும் ஒரு இனிப்பு ஆகும். இது உளுந்து மாவினைக் கொண்டு வட்ட வடிவ மலர் வடிவத்தில் எண்ணெய்யில் வறுத்து, சர்க்கரை பாகில் ஊறவைத்து தயார் செய்யப்படுகிறது. அமிட்டி, அம்ரிதி, இமார்தி, எமர்தி, ஓம்ரிட்டி , ஜஹாங்கீர் மற்றும் ஜாங்கிரி என்பது இதன் வேறு பெயர்களாகும். மெல்லியதாகவும் இனிப்பானதாகவும் இருப்பதால் ஜிலேபி ஜாங்கிரியிலிருந்து வேறுபடும். ஜாங்கிரி வங்காளதேசத்தில் பிரபலமான இப்தார் உணவாகும். இப்தாரின்போது ஜாங்கிரி நிறச் சேர்க்கைப்பொருள் இல்லாமல் தயார் செய்யப்படும்.
தேவையான பொருட்கள்
ஜாங்கிரி என்பது இந்தியத் துணைக்கண்டத்தில் தமிழ்நாட்டில் ஜாங்கிரி பருப்பு அல்லது ஜாங்கிரி உளுந்து என்றும் அழைக்கப்படும் உளுந்து மாவு வகைகளிலிருந்து தயாரிக்கப்படுகிறது. இதில் குங்குமப்பூ நிறத்திற்காகச் சேர்க்கப்படுகிறது.
தயாரிப்பு
thumb| [[கொல்கத்தா|இந்தியாவின் கொல்கத்தாவில் ஜாங்கிரி தயாரித்தல்]] உளுந்தம் பருப்பினை சில மணி நேரம் தண்ணீரில் ஊறவைத்து, கல் உரலில் மாவு பதத்திற்கு அரைத்து அரைக்கவேண்டும். இந்த மாவினை ஒரு பாத்திரத்தில் கொதித்துக்கொண்டிருக்கும் நெய்யில் வார்த்தெடுக்கப்பட்டு, பொறித்து எடுக்கவேண்டும். நெய்க்குப் பதிலாக எண்ணெய்களும் சில நேரங்களில் பயன்படுத்தப்படுகின்றன.இந்த மாவானது பூ வடிவில் எண்ணெய்யில் வார்த்தெடுக்கப்பட்டு தயார் செய்யப்படுகின்றன.
வல்லிபுர ஆழ்வார் கோவில்
அமைவிடம்
வல்லிபுர ஆழ்வார் கோவில் வடமராட்சிப் பகுதியில் பருத்தித்துறைப் பிரதேசத்தில் அமைந்துள்ளது. துன்னாலை, புலோலி, வராத்துப்பளை, கற்கோவளம் ஆகிய கிராமங்களுக்கு அணி சேர்க்கும் முகமாக இக்கிராமங்களுக்கு மத்தியில் இக்கோவில் அமைந்துள்ளது. பருத்தித்துறையில் இருந்து கிட்டத்தட்ட 4 மைல் தொலைவில் இக்கோவில் உள்ளது. ஆர்ப்பரிக்கும் கடலோசை, வெள்ளை மணற்பரப்பு, பசுமையைக் கொடுக்கும் விருட்சங்கள் என்று இயற்கை அன்னை அரவணைக்கும் ஒரு கோவிலாக ஸ்ரீ வல்லிபுர ஆழ்வார் கோவில் விளங்குகிறது. வரலாற்றுப் பெருமை கொண்ட இவ்வாலயம் மூர்த்தி தலம், தீர்த்தம் ஆகிய மூன்றும் ஒருங்கமையப்பெற்ற புராதன தலமாகும்.
ஜாங்கிரி
தயாரிப்பு
மாவு தயார் செய்யும்பொழுது சர்க்கரை பாகும் தயாரிக்கப்படுகிறது. சுவைக்காகவும் மனத்திற்காகவும், சர்க்கரைப் பாகில் கற்பூரம், கிராம்பு, ஏலக்காய், கேவ்ரா (மனம் தரக்கூடிய பொருள்) மற்றும் குங்குமப்பூ சேர்க்கப்படுகிறது. பூ வடிவில் வறுத்தெடுக்கப்பட்ட மாவினை சர்க்கரை பாகில் இட்டு ஊறவிடவேண்டும். சர்க்கரை பாகினை உறிஞ்சி ஊறிய பின்னர், ஜாங்கிரியினை சூடாக, அறை வெப்பநிலையில் அல்லது குளிரூட்டப்பட்ட நிலையில் பரிமாறலாம்.
வல்லிபுர ஆழ்வார் கோவில்
காரணப் பெயர்
வல்லிபுரம் என்ற பெயர் இக்கிராமத்திற்கு எவ்வாறு ஏற்பட்டது என்பது பற்றி பலவிதமான காரணங்கள் கூறப்படுகின்றன. யாழ்ப்பாணத்தில் நாகர்களுடைய ஆட்சி கி.பி. 303 இலும் லம்பகர்ணர் ஆட்சி 556 இலும் முடிவுக்கு வந்தது என்பது வரலாற்று ஆசிரியர்களின் கருத்தாகும்.இப்பகுதிகளில் குடியேறிய படை வீரர்களின் ஆதிக்கம் வளர்ச்சியடையத் தொடங்கியபோது வட மறவர்கள் ஆட்சி செய்த இடம் வடமராட்சி எனப்பட்டது. நூலாசிரியரான ஆ.முத்துத்தம்பிப்பிள்ளை அவர்களின் கருத்துப்படி தொண்டை நாட்டின் வடக்கில் வசித்த மக்களில் ஒரு பகுதியினர் இங்கு குடியேறியதாகவும் அவர்கள் குடியேறிய பிரதேசத்திற்கு வடமராட்சி என்று பெயரிட்டதாகவும் தெரியவருகிறது. அக்குழுவின் தலைவனாக வல்லியத்தேவன் என்பவன் இருந்ததாகவும் அவனின் பெயரைக் குறிக்கும் முகமாக இக்கிராமத்திற்கு வல்லிபுரம் என்று பெயரிடப்பட்டதாகவும் கூறப்படுகிறது
ஜாங்கிரி
பரிமாறுதல்
இந்தியாவில், இந்த இனிப்பு உணவின் போது பரிமாறப்படுகிறது. திருமணங்கள் மற்றும் திருவிழாக்களிலும் ஜாங்கிரி பிரபலமாக உள்ளது. குறிப்பாக, உத்தரப் பிரதேசத்தில் கோரக்பூர் ஜாங்கிரிக்குப் பிரபலமானது. இது தயிருடனும் பயன்படுத்தப்படுகிறது.
வல்லிபுர ஆழ்வார் கோவில்
காரணப் பெயர்
வல்லி என்ற சொல்லுக்கு ஆயர்பாடி என்ற ஒரு கருத்தும் புரம் என்றால் கோவில் என்றும் பொருள் கொள்ள முடியும். எனவே வல்லிபுரம் என்பது ஆயர்பாடிக் கோவிலாகவும் கண்ணன் வளர்த்த இடமாகவும் கொள்ளப்படுகிறது.
ஜாங்கிரி
வெளி இணைப்புகள்
பகுப்பு:இந்திய இனிப்பு உணவுகள்
வல்லிபுர ஆழ்வார் கோவில்
ஆழ்வார்
ஆழ்வார் என்ற சொல் திருமாலையும் ஆழ்வான் என்ற சொல் சூரியனையும் குறித்து நிற்கிறது. வேத காலத்தில் சூரியனோடு தொடர்புடைய தெய்வமாக விஷ்ணு போற்றப்படுகிறார். இதன் காரணத்தாலும் வல்லிபுரநாதரை வல்லிபுர ஆழ்வார் என்று வழிபட்டிருக்கலாம். அது மாத்திரமல்லாமல் இலங்கையின் வட பகுதியை நாகர்கள் ஆட்சி செய்தபோது அவர்கள் நாகம், சூரியன் ஆகியவற்றை வழிபட்டதாகவும் அவர்கள் வசித்த பிரதேசங்களில் ஒன்றாக வல்லிபுரம் இருந்திருக்கலாம் எனவும் கருத இடமுண்டு.
சக்கர வழிபாடு
ஸ்ரீ வல்லிவுர ஆழ்வார் கோவிலின் மூலஸ்தானத்தில் சக்கரம் வைத்தே பூசை நடைபெறுவது வழக்கம். சூரிய வழிபாட்டிலும் வழிபாட்டுச் சின்னமாகச் சக்கரம் இடம்பெறுகிறது. இதே வழிபாட்டுச்சின்னம் பௌத்த மதம் ஆதிக்கம் பெற்ற காலத்தில் தர்ம சக்கரமாக மாறியதாகக் கூறப்படுகிறது. அதே நேரம் வைணவ குடியேற்றத்தால் திருமாலின் சக்தி வாய்ந்த சக்கர ஆயுதமாக இச்சக்கரம் பூஜிக்கப்படுகிறது.
சிங்கை நகர்
இராசதானியாக விளங்கிய சிங்கை நகர் எது என்பது பற்றி வரலாற்று ஆசிரியர்களுக்கிடையில் பல முரண்பாடுகள் உண்டு. சுவாமி ஞானப்பிரகாசரின் கருத்துப்படி வல்லிபுரப் பிரதேசமே இராசதானியாக விளங்கிய சிங்கை நகர் ஆகும்.ஆனால் அது நல்லூர் என்பது வேறு சிலருடைய கருத்தாகும். எது எப்படி என்றாலும் சிங்கை நகர் அலையெறியும் கடற்கரையோரத்தில்தான் அமைந்திருந்தது எனக்கூறப்படுகிறது.
வல்லிபுர ஆழ்வார்
வல்லிபுர ஆழ்வார் கோவிலுக்குரிய நிலத்தில் பழைய கட்டிடத்தின் அழிபாடுகளுக்கிடையில் 1936 ஆம் ஆண்டளவில் வல்லிபுரப் பொன்னேட்டுச் சாசனம் கண்டெடுக்கப்பட்டது.4 வரிகளைக் கொண்ட இச்சாசனம் பிராமி எழுத்தில் எழுதப்பட்டுள்ளது. இதில் குறிப்பிடப்பட்டுள்ள பியகுக என இடம் தற்காலத்திலுள்ள புங்குடுதீவுடன் அடையாளம் காணப்படுகிறது. எனவே வல்லிபுர பிரதேசமும் ஆழ்வார் கோவிலும் சரித்திரம் முக்கியத்துவம் வாய்ந்த ஆய்வுக்குரிய இடமாகக் கருதப்படுகின்றது.
ஐதீகக் கதை
தட்சண கைலாய மான்மியம் எனும் நூலின்படி  ஆழ்வார் கோவிலின் ஐதீக வரலாறு அற்புதமானது. தற்போது இக் கோவில் தீர்த்த உற்சவம் நடைபெறும் வங்கக் கடல் பகுதியிலே அதிசயமான மச்சமொன்று துள்ளிக்குதித்து, ஆரவாரம் செய்து மக்களை அதிசயத்தில் ஆழ்த்தியது. கற்கோவள கடலோடிகள் அந்த மச்சத்தைப் பிடிப்பதற்கு எடுத்த முயற்சிகள் கை கூட வில்லை. இவ்வேளையில் வராத்துப் பளையைச் சேர்ந்த நாகசாபம் பெற்ற லவல்லி எனப்படும் மீனவப் பெண்ணான வல்லி நாச்சி பயபக்தியுடன் தவமிருந்தார். அவர் கனவில் தோன்றிய பகவான் சிலவற்றைக் கூறி மறு நாள் குறித்த இடத்திற்கு வருமாறு பணித்தார். மறு நாள் காலை அங்கு கப்பலில் உட்கார்ந்து பகவானின் திருநாமங்களை உச்சரித்தார். அப்போது அந்த மச்சம் கடலில் இருந்து அவர் மடியில் துள்ளிக் குதித்து அழகிய குழந்தையாக மாறியது. கண்ணன் உதித்தான் என ஆரவாரம் செய்த வலைஞர்கள் குழந்தையை பல்லக்கில் வைத்து தூக்கிச் சென்றனர். களைப்புற்ற மக்கள் ஓர் இடத்தில் பல்லக்கை வைத்து இளைப்பாறினர். பின்னர்பல்லக்கைத் தூக்க முயற்சி செய்தபோது பல்லக்கு மாயமாக மறைந்தது. சக்கரம் ஒன்று தோன்றியது. எனவே அம்மக்கள் அவ்விடத்தில் ஆலயம் ஒன்றை அமைத்து அச்சக்கரத்தை வழிபடத் தொடங்கினார்கள். இக்கதை ஐதீகக் கதையாகக் காணப்படுவதனால் அன்று தொட்டு இன்று வரை செவி வழியாகப் பேணப்பட்டு வருகிறது.
பிள்ளையார் வழிபாடு
வைஷ்ணவ ஆலயங்களிலும் அக்காலங்களில் பிள்ளையாருக்கே முதலிடம் கொடுக்கப்பட்டது. இதனால் ஆலமரம், அழகிய குளம், நெல் வயல்கள் என இயற்கையின் அரவணைப்பில் உள்ள குருக்கட்டு சித்தி விநாயகருக்குப் பூசை செய்த பின்னர் வல்லிபுர ஆழ்வாருக்கு பூசை செய்வது வழக்கமாகும்.
திருவிழாக்கள்
புரட்டாதி மாதம் பூரணைத் திதியில் தீர்த்த உற்சவம் நிகழக் கூடிய வகையில் 15 நாட்கள் திரு விழா நடைபெறும் 16 ஆம் நாள் கடலாடு தீர்த்த உற்சவம் இடம் பெறும் அடுத்த நாள் பட்டுத் தீர்த்தம் நிகழ்த்தப்படும். இக்கோவில் ஆவணி மாதம் கிருஷ்ண ஜெயந்தி கொண்டாடப்படும். நாராயணனின் நரகாசுர சம்காரம் தீபாவளி தினத்தன்றும், மார்கழி மாதம் முழுவதும் காலையில் விசேட பூசைகள் நடைபெறும். ஞாயிற்றுக் கிழமையே வல்லிபுர ஆழ்வாருக்கு சிறப்பான நாளாகும். இங்கு விபூதியும் திருநாமமும் பிரசாதமாக வழங்கப்படுவது தனிச்சிறப்பாகும்.
வெளி இணைப்புகள்
பகுப்பு:யாழ்ப்பாண மாவட்டத்தில் உள்ள கோயில்கள்
பி. கிருஷ்ணப் பிள்ளை
'''பி. கிருஷ்ணப் பிள்ளை''' ( மலையாளம்: പി. കൃഷ്ണപിള്ള, : 1906, வைக்கம், கோட்டயம் – ஆகத்து 19, 1948, முஹம்மா, ஆலப்புழா)  கேரளத்தின் பொதுவுடமையாளரும் கவிஞரும் ஆவார். கேரளத்தில் பொதுவுடைமை இயக்கத்தை நிறுவியவர் என்றும் கேரளாவின் முதல் பொதுவுடமையாளர் என்றும் போற்றப்படுகிறார்.
இளமைக் காலம்
கிருஷ்ணப்பிள்ளை வைக்கத்தில் கீழ்-நடுத்தரக் குடும்பமொன்றில்  நாராயணன் நாயருக்கும் பார்வதியம்மாவிற்கும் மகனாகப்  பிறந்தார். இளம் வயதிலேயே தனது இரு பெற்றோர்களையும் இழந்த கிருஷ்ணப்பிள்ளை ஐந்தாம் நிலையில் (தற்கால பத்தாம் வகுப்பு) பள்ளிக்கல்வியை விட வேண்டியதாயிற்று. 1920இல் தமது இல்லத்திலிருந்து வெளியேறி இந்தியத் துணைக்கண்டத்தின் வடபகுதியில் பல்வேறு இடங்களுக்குச் சென்றார்.
அரசியல்/சமூக இயக்கங்கள்
இரண்டாண்டுகள் கழித்து ஊர் திரும்பியபோது கேரளாவில் சமூகக் குமுறல் நிலவுவதைக்  கண்டார். தொடர்ந்து பல மக்கள் இயக்கங்களில் பங்கு பற்றினார். 1924இல் நடந்த வைக்கம் போராட்டத்திலும் 1930இல் கோழிக்கோடு முதல் பையனூர் வரை உப்புச் சத்தியாக்கிரக நடையிலும் பங்கேற்றார். 1931இல் குருவாயூர் கோவில் மணியை அடித்த முதல் நம்பூதிரி பிராமணர் அல்லாதவராக இருந்தார்.
கிருஷ்ணப்பிள்ளை தமது அரசியல் வாழ்வை இந்திய தேசிய காங்கிரசு உறுப்பினராகவும் காந்தியவாதியாகவும் துவக்கினார். மெதுவாக இடதுசார் சிந்தனைகளுக்கு ஆட்பட்டார். 1934இல் காங்கிரசு சோசலிச கட்சி மும்பையில் நிறுவப்பட்டபோது அக்கட்சியின் கேரளச் செயலாளராக நியமிக்கப்பட்டார்.
வெளி இணைப்புகள்
பகுப்பு:1906 பிறப்புகள் பகுப்பு:இந்தியப் பொதுவுடமைவாதிகள் பகுப்பு:1948 இறப்புகள் பகுப்பு:இந்திய இறைமறுப்பாளர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:கேரள அரசியல்வாதிகள் பகுப்பு:இருபதாம் நூற்றாண்டு இந்திய அரசியல்வாதிகள்
முன்தோல் குறுக்கம்
முன்தோல் குறுக்கம் அல்லது பிமொசிஸ், கிரேக்க சொல்லான பிமொஸ் என்பதிலிருந்து வருவித்துள்ளது ((முஸ்ஸில்)), முன்தோல் குறுக்கம் என்பது ஆண்குறியின் தலையிலிருந்து மொட்டு முனைத்தோல் முழுவதும் உள்ளிழுக்காமல் இருக்கும் ஆண்களின் ஒரு நிலைமையாகும். கிளிடோரல் முன்தோல் குறுக்கம் என்ற சொல்லை பெண்களுக்கு குறிப்பிடலாம், அதனால் கிளிடோரல் தலைமறைப்பு உள்ளிழுக்காமல் இருக்கும் மேலும் கிளிட்டோரிஸ் சுரப்பியும் குறைவாக வெளிப்படும். .
குழந்தை பிறந்த காலத்தில், மொட்டு முனைத்தோல் உள்ளிழுக்கும் நிலை அரிதான ஒன்றாகும்; "உள்ளிழுக்காமல் இருக்கும் நிலை ஆண்களின் வளரும் மற்றும் இளமை பருவத்தின் இயல்பாக கருதப்படுகிறது" என்பது ஹுன்ட்லே மற்றும் பலரின் கூற்று. உள்ளிழுக்காமல் இருக்கும் இயல்பான வளர்ச்சிக்கும், நோயியலுக்குரிய நிலைக்கும் (இந்த நிலை பிரச்சினையாக கருதப்படுகிறது) இடையிலான வேறுபாடு தோல்வியடைததின் காரணமாக உண்மையான முன்தோல் குறுக்கம் முழுவதும்-கண்டறியப்பட்டுள்ளதாக ரிக்கிவுட்டும், மற்ற எழுத்தாளர்களும் கூறியுள்ளார்கள். சில எழுத்தாளர்கள் இந்த வகையான முன்தோல் குறுக்கத்திற்கு இடையிலான வேறுபாட்டை அறிய "உடலியல்" மற்றும் "நோய்க்குறியியல்" என்ற சொல்லை பயன்படுத்தினார்கள்; மற்றவர்கள் முன்தோல் குறுக்கத்திலிருந்து வரும் (நோய்க்கூறு)வளர்ச்சி நிலையை வேறுபடுத்த "உள்ளிழுக்காமல் இருக்கும் மொட்டு முனைத்தோல்" என்ற சொல்லையும் பயன்படுத்தினார்கள்.
நோயியலுக்குரிய (முயன்று பெற்ற) முன்தோல் குறுக்கத்திற்கு பல காரணங்கள் உள்ளன. கொப்புளத் தோல் நோயினால் திசு தடிமனாதல் மற்றும் திசு மெலிதல் (வறண்ட அழிந்த மொட்டுத் தோலழற்சிக்கும் அதே நிலை என்று நினைத்தனர்), நோயியலுக்குரிய முன்தோல் குறுக்கத்தின் பொதுவான (அல்லது முக்கிய ) காரணமாக கருதப்படுகிறது. இதற்கு மற்ற காரணங்களும் உள்ளன: மொட்டு முனைத்தோலின் அழுத்தமான உள்ளிழுத்தல் மற்றும் மொட்டுத் தோலழற்சி ஆகியவற்றின் மூலம் வடு ஏற்படுகிறது. முன்தோல் குறுக்கம் உடைய நோயாளிகளுக்கு கொடுக்கப்படும் செயற்கைத் தற்புணர்ச்சி பயிற்சி, போலித்தனமான உடலுறவின் போது ஏற்படும் வழக்கமாக மொட்டு முனைத்தோல் கீழே இழுத்தலில் இருந்து மாறுபடுகிறது என்பதை பீயாஜ் நிருபித்தார். சிறுநீர் பிடிமானத்திற்கும் மற்றும் ஆண்குறியில் புற்றுநோய் வருதற்கும் முன்தோல் குறுக்கம் அபாய காரணியாக விளங்குவதாக சில ஆராய்ச்சிகள் நிருபித்தன. இதற்கு ஸ்ட்டீராய்டு களிம்பு, மொட்டுஉறை செப்பனிடல், கைமுறை நீட்சி மற்றும் மொட்டு முனைத்தோல் வெட்டுதல் போன்ற பொதுவான சிகிச்சைகளும் உள்ளன.
மொட்டு முனைத்தோலின் இயற்கை வளர்ச்சி
பிறப்பின் போது, மொட்டு முனைத்தோலின் உட்புற படலம் சிசின் மொட்டால் மூடப்பட்டு இருக்கும். இந்த இணைப்பு வடிவங்கள் "உருப்பெற்றகரு வளர்ச்சிக்கு முன்பு, மென்மையாக உருவாகும் சுரப்பிக்கு பாதுகாப்பளிக்கும் கூட்டை வழங்குகிறது". மழலைப் பருவம் மற்றும் குழந்தைப் பருவத்திற்கு முன்பு மொட்டு முனைத்தோல் வழக்கமாக உள்ளிழுக்காமல் இருக்கும், அப்பொழுது இந்த உருவாகும் சுரப்பிக்கு இயந்திர உபாதையான அணையாடை மற்றும் உள்ளாடை மேலும் இரசாயன உபாதையான அம்மோனியா சேர்ந்த சிறுநீர் ஆகியவற்றிலிருந்து முழுமையான பாதுகாப்பு தேவைப்படுகிறது.
சமீப காலம் வரை, மொட்டு முனைத்தோல் உருவாதல் பற்றிய உண்மை தெரிந்திருத்தல் அலட்சியமான விஷயமாக உள்ளது. நோயியலுக்குரிய மழலைப் பருவத்தின் மொட்டு முனைத்தோல் இயற்கையாக உள்ளிழுக்காமல் இருப்பதற்கு மொட்டு முனைத்தோல் வெட்டுதலை மருத்துவர்கள் பரிதுரைத்தனர். அதன் பின்பு வழக்கமான மழைலையின் மொட்டு முனைத்தோல் வெட்டுதலை சரியென நிறுவினர். இதனால் முன்தோல் குறுக்கமுடைய நோயாளிகள் எந்தவித சிக்கலும் இல்லாமல் முதிர்ந்தவராக வளர்ச்சியடைய முடியும்.
20 ஆம் நூற்றாண்டின் ஆராய்ச்சியின் போது மொட்டு முனைத்தோலின் வளர்ச்சி பற்றி மேலும் அவர்கள் புரிந்துகொண்டதை வெளியிட்டுள்ளனர்.
அமெரிக்காவின் குழந்தை மருத்துவ கலைக்கழகமும், கனடாவின் குழந்தை மருத்துவ சங்கமும் மொட்டு முனைத்தோலின் உள்ளிழுத்தலுக்கு எந்த ஒரு முயற்சியும் செய்யவில்லை. உள்ளிழுக்காமல் இருக்கும் இந்த நிலைக்கு வயது ஒரு காரணமாக அறிவிக்கப்படுள்ளது: ஹுன்ட்லே மற்றும் பலர் மொட்டு முனைத்தோலின் உள்ளிழுக்கும் நிலை, 1 வயதில் ஏறக்குறைய 50%, 3 வயதில் 90%, மற்றும் 17 வயதில் 99% பேருக்கு இருப்பதாக கூறியுள்ளார். வடு அல்லது முறை பிறழ்தல் இருந்தால், உள்ளிழுக்காமல் இருத்தல் "ஆண்களின் வளரும் மற்றும் இளமை பருவத்தின் இயற்கையாக கருதலாம்" என்று, இந்த எழுத்தாளர்கள் வாதிடியுள்ளனர். முழுவதும் உள்ளிழுக்காத மொட்டு முனைத்தோல் குழந்தைபருவத்திற்கு பின்பு அல்லது இளம்பருவத்திற்கு முன்பு வரையிலும் நடைபெறாது என்பது ஹில்லின் கூற்று. வடு திசுவின் உருவாக்கத்தினால் ஏற்படும் அழுத்தமான உள்ளிழுத்தல் மூலம் முயன்று பெற்ற முன்தோல் குறுக்கம் பரவியிருக்கலாம் என்பது சந்துவின் கூற்று.
சிலசமயங்களில் முன்தோல் குறுக்கத்திற்கு மொட்டு முனைத்தோல் வெட்டுதலை சரியென்று பயன்படுத்தினார்கள், அதனால் இது தேசிய நல அமைப்பு அல்லது காப்பீட்டுத் திட்டத்தின் கீழ் உள்ளது. வயதான குழந்தை மருத்துவர் மூலம் இதன் வரையறை நீட்டியிருக்கலாம்; குறிப்பாக இங்கு (வட அமொரிக்காவில்), பிறந்து சில நாட்களான குழந்தைக்கு மொட்டு முனைத்தோலை வெட்டுதல், குழந்தை சிறுநீரக மருத்துவர் மூலம் வழக்கமான புறநோயர் அறுவை சிகிச்சை போல் நடக்கிறது, இது பிறந்த குழந்தைக்கு செய்யும் செயல் முறையை விட அதிகச் செலவாகும். அதிகமான குழந்தை மருத்துவர்கள் பிறந்த குழந்தைக்கு செய்யும் வழக்கமான மொட்டு முனைத்தோலை வெட்டுதல் பற்றிய கட்டாய விவாதத்தை ஆலோசிப்பது இல்லை. மொட்டு முனைத்தோல் வெட்டுதல் முன்தோல் குறுக்கம் உருவாவதை தடுக்கிறது, அதே புள்ளி விவர நிகழ்ச்சியை பொறுத்து ஒவ்வொரு தடுக்கப்பட்ட ஆற்றல் மிக்க முன்தோல் குறுக்கத்திலிருந்து காப்பாற்ற ஏறக்குறைய 10 முதல் 20 ஆரோக்கியமான குழந்தைகளுக்கு கண்டிப்பாக மொட்டு முனைத்தோல் வெட்டப்படுகிறது.
நோயியலுக்குரிய/முயன்று பெற்ற முன்தோல் குறுக்கம்
நோயியலுக்குரிய முன்தோல் குறுக்கம் (மொட்டு முனைத்தோலின் இயற்கையான உள்ளிழுத்தலுக்கு எதிரானது) குழந்தை பருவத்தில் வரும் அரிதான ஒன்றாகும் ஆனால் அதன் காரணங்கள் வேறுபடுகின்றன. சில நிகழ்வுகள் மொட்டுத் தோலழற்சியில் (சிசின் மொட்டில் அழற்சி) இருந்து வந்திருக்கலாம், அநேகமாக பொருத்தமற்ற முயற்சிகளாக மாறுவதால் குழந்தையின் மொட்டு முனைத்தோல் பிரிகிறது மற்றும் உள்ளிழுக்கிறது. மொட்டு முனைத்தோலின் உள்ளிழுக்காமல் இருக்கும் மற்ற நிகழ்வுகள், உள்ளிழுப்பதை தடுக்கும் முன்தோல் சுருங்குதல், குழந்தையின் மொட்டு முனைத்தோல் சிசின் மொட்டுடன் இணைதல், அல்லது உள்ளிழுப்பதை தடுக்கும் தசையில் சிறு வளைவு போன்ற மடிப்பு போன்ற காரணங்கள் மூலமாகவும் ஏற்படலாம். சில நிகழ்வுகளின் காரணங்கள் தெளிவாக தெரியவில்லை, அல்லது குழந்தைக்கு சிறுநீர் கழிக்கும் போது வழி ஏற்படுதல், சிறுநீ்ர் கழிக்கும் போது மொட்டு முனைத்தோலில் காற்றேற்றல், வெளிப்படையான மன உலைவு போன்ற நோயியலுக்குரிய முன்தோல் குறுக்கத்தில் இருந்து உடற்றொழிலுக்குரிய முன்தோல் குறுக்கத்தை அடையாளம்காணுவதும் கடினமாக இருக்கலாம். இருப்பினும், காற்றேற்றல் எப்பொழுதும் சிறுநீருக்கு தடையாக இருந்தது இல்லை.
மூத்த குழந்தைகள் மற்றும் வயது வந்தவருக்கு இருக்கும் முன்தோல் குறுக்கம் அதன் தீவிரத்தன்மையை பொருத்து மாறுபடுகிறது, சில ஆண்களின் மொட்டு முனைத்தோல் அரைகுறையாக உள்ளிழுத்து இருக்கும் ("சார்புரீதியான முன்தோல் குறுக்கம்"), மற்றும் சிலருக்கு மொட்டு முனைத்தோல் மென்மையாக இருந்தாலும் அது முழுவதுமாக உள்ளிழுக்காமல் இருக்கும் ("முழு முன்தோல் குறுக்கம்").
முன்னதாகவே மொட்டு முனைத்தோல் உள்ளிழுத்த, குறிமுனைத் தோல் நீக்காத வயது வந்தவருக்கு முன்தோல் குறுக்கம் உருவாகிறது, இது எப்பொழுதும் நோயியலுக்குரிய காரணத்திற்கு அருகில் உள்ளது, மற்றும் இது ஆண்களுக்கு அதிக பிரச்சினை உருவாக்குகிறது.
பீயாஜ் வழக்கமில்லாத செயற்கைத் தற்புணர்ச்சி நடைமுறைகள் பற்றி குறிப்பிட்டுள்ளார், படுக்கையில் முகம் கீழ்நோக்கியபடி படுத்திருத்தல் மற்றும் மெத்தையில் ஆண்குறியை தேய்த்தல், போன்றவை முன்தோல் குறுக்கத்தை உருவாக்குகிறது. இதனால் நோயாளிகளுக்கு நோய் பண்பு மிக்க செயற்கை தற்புணர்ச்சி செயல்முறைகளை தடுக்குமாறு அறிவுறுத்தப்படுகிறது மற்றும் மொட்டு முனைத்தோலை மேலும் கீழுமாக இயக்கும் செயற்கை தற்புணர்ச்சியை செய்யுமாறு தூண்டப்படுகிறது இது உடலுறவு செயலுடன் மிகவும் நெருக்கமாக இருக்கும். இந்த அறிவுறையை கொடுத்த பின்பு யாரும் மொட்டு முனைத்தோல் வெட்டுதலை பரிந்துரை செய்வதில்லை என்று பீயாஜ் குறிப்பிட்டுள்ளார்.
முயன்று பெற்ற ஒரு நிகழ்வில், நோயியலுக்குரிய முன்தோல் குறுக்கம் என்பது கடுமையான பேலனிடிஸ் சீரோடிக்கா ஆப்ளிடிரன்ஸ் (BXO), ஆண் குறி முன் உறையின் நுனிக்கு அருகிலுள்ள தடித்த திசுவில் (தழும்பு) தெரியாமல் தோன்றிய தோல் வென்மையான வளையத்தை உருவாக்குகிறது. இந்த நெகிழ்வற்ற திசு உள்ளிழுத்தலை தடுக்கிறது. பெண்களின் யோனிமுகத்தின் திசு தடிமனாதல் மற்றும் திசு மெலிவும் BXO -வும் ஒரே மாதிரியான நோயாக இருக்கலாம் என்று சில ஆதாரங்கள் கருத்துரைக்கிறது. தொற்றும் தன்மை, அழற்சி விளைவிக்கின்ற, மற்றும் நொதி காரணிகள் அனைத்தும் பங்கேற்கும் காரணிகளை பாதுகாக்கச் செய்யும் அல்லது முன்மொழியும்.
மற்ற வகைகளான கடுமையான அழற்சி (எ.கா., மொட்டு முன்தோலழல்), மீண்டும் செய்கிற சிலாகையேற்றல், அல்லது வலிமையான மொட்டு முனைத்தோல் உள்ளிழுத்தல் ஆகியவற்றிற்கு பிறகு முன்தோல் குறுக்கம் ஏற்படலாம்.
நீரிழிவு நோய் இருப்பவருக்கு முன்தோல் குறுக்கம் உண்டாகலாம் சிறுநீரில் குளூக்கோசு இருப்பதன் காரணமாக மொட்டு முனைத்தோலில் நோய்த் தொற்றுகிறது.
முயன்று பெற்ற முன்தோல் குறுக்கத்தின் சாத்தியமான சிக்கல்கள்
முயன்று பெற்ற (நோயியலுக்குரிய) முன்தோல் குறுக்கத்தில் மன உலைவு, சிறுநீர் கழிக்கும் போது அல்லது உடலுறவின் போது வலி உண்டாதல் போன்ற கடுமையான சிக்கல்கள் உள்ளன. சிறுநீர் கழித்த பின்பும் சிறு சிறு துளிகளாக விடுதல் மற்றும் ஈரத்தன்மை ஆகியவை, சிறுநீர் ஓட்டத்திற்கு இடையூறாக இருக்கிறது. கேடு விளைவிக்கும் சிறுநீர் இடையூறு சாத்தியமானது ஆனால் அசாதாரணமானது. உடலுறவின் போது பகுதியளவு உள்ளிழுத்த மொட்டு முனைத்தோல் நிலையினாலும், சிசின் மொட்டு அடைப்பினாலும் வலி ஏற்படலாம். முழுவதும் உள்ளிழுக்காத மொட்டு முனைத்தோலில் வலி குறைவாக இருக்கும். ஆண்குறி புற்றுநோய் உருவாவதற்கு முன்தோல் குறுக்கம் ஒரு முக்கிய காரணமாக இருக்கலாம் என்று சில சான்றுகள் கூறுகிறது.
முன்தோல் குறுக்க இறுக்கத்தில் அதிக கடுமையான சிக்கல்கள் (முன்தோல் குறுக்க இறுக்கத்தின் உருவம் ) உள்ளன. இந்த கடுமையான நிலையில், சுரப்பிகள் வீங்கியும் மற்றும் வலியுடனும் இருக்கும், மேலும் பகுதியளவு உள்ளிழுத்த வீங்கிய பகுதியின் மூலம் மொட்டு முனைத்தோல் அசைவற்று இருக்கும். இதன் அண்மையிலுள்ள ஆண்குறி மென்மயானது.
முன்தோல் குறுக்கத்தின் சிகிச்சைமுறை
குழந்தைப் பருவ முன்தோல் குறுக்கம் எப்பொழுதும் உடற்றொழிலுக்குரியது, தெளிவான பிரச்சனைகளான சிறுநீர் அசௌகரியம் அல்லது இடையூறு உண்டாக்கும் போது மட்டும் இதற்கு சிகிச்சை தேவைப்படுகிறது. வயதான குழந்தைகள் மற்றும் ஆண்களின் முன்தோல் குறுக்கம் தசையில் சிறு வளைவு போன்ற மடிப்பினால் வேறுபடுத்தப்படுகிறது, இந்த இரு நிலைகளும் ஒன்றாக இருப்பதன் மூலம், இதற்கு அடிக்கடி அறுவை சிகிச்சை தேவைப்படுகிறது.
வயதான குழந்தைகள் அல்லது வயது வந்தோரின் முன்தோல் குறுக்கம் கடுமையான மற்றும் தீவிரப் பிரச்சனைகளை உருவாக்குவது இல்லை, இதற்கு அறுவை சிகிச்சையற்ற நடவடிக்கைகள் ஆற்றல் வாய்ந்ததாக இருக்கலாம். பொருத்தமான சிகிச்சை முறையான, மொட்டு முனைத்தோல் வெட்டும் கருத்தை தவிர்க்கும் இறுதித் தீர்வு அல்லது தேர்ந்தெடுக்கும் பயிற்சியை நோயாளிகள் (அல்லது மருத்துவர்) தீர்மானிக்கிறார்கள். சில ஆண்களின் உள்ளிழுக்காத மொட்டு முனைத்தோலினால் எந்த பாதிப்பும் இல்லை மேலும் இதற்கு எந்த திருத்தமும் தேவையில்லை.
அறுவை சிகிச்சையற்ற முறைகளில் அடங்குவது:
சில அறுவை சிகிச்சை முறைகளை உடனே செய்யும் நிலை ஏற்படலாம். இதில் மொட்டு முனைத்தோலை அகற்றுதல் அல்லது மொட்டு முனைத்தோலின் வெளிப்பகுதியில் சிறிய அறுவை சிகிச்சை செய்தல் போன்றவை உள்ளடங்கும்:
நிகழ்வுகள்
முன்தோல் குறுக்க நிகழ்வு பற்றி எண்ணற்ற மருத்துவ சான்றுகள் ஆண்டு முழுவதும் வெளிவருகிறது. உடற்றொழிலுக்குரிய முன்தோல் குறுக்கத்தை (உள்ளிழுக்காத வளர்ச்சி) நோயியலுக்குரிய முன்தோல் குறுக்கம், வரையறுத்த வேறுபாடுகள், நிர்ணயித்த பிரச்சனைகளில் இருந்து அடையாளம்காணுவது கடினம் என்பதால் இது பரவலாக வேறுபடுகிறது, புதிதாகப் பிறந்த ஆண்குழந்தைகளின் மொட்டு முனைத்தோல் வெட்டும் கலாச்சாரத்தை விட பிறந்து சில நாட்களான பின்பு மொட்டு முனைத்தோல் வெட்டுதல் எண்ணற்ற கூடுதல் பாதிப்புகளை எற்படுத்துகிறது. மொட்டு முனைத்தோல் வெட்டப்படாத 1% ஆண்களுக்கு நோயியலுக்குறிய முன்தோல் குறுக்கம் இருப்பதாக பொதுவான புள்ளிவிவரம் குறிப்பிடுகிறது. , மூன்று வயதுக்கு பிறகு உள்ளிழுக்காத மொட்டு முனைத்தோலுடன் முன்தோல் குறுக்கம் எளிமையாக ஒன்றுபடுவது பற்றி மிகுதியான நிகழ்வு விகிதங்கள் அறிவிக்கப்பட்டுள்ளது. உடற்றொழிலுக்குரிய முன்தோல் குறுக்கம் அல்லது பகுதியளவு உள்ளிழுக்காத நிலை, அதிகபட்சமாக 50% இளம் பருவத்தினர் மற்றும் வயது வந்தோருக்கு இருப்பதாக மற்ற நிகழ்வுகள் விவரிக்கிறது.
படங்கள்
பகுப்பு:ஆண் உறுப்பு நோயியல் பகுப்பு:மொட்டு முனைத்தோல் வெட்டும் விவாதம் பகுப்பு:ஆண்குறி பகுப்பு:சிறுநீரக இயல் பகுப்பு:நோய்கள் மற்றும் கோளாறுகள் பகுப்பு:கூகுள் தமிழாக்க மருத்துவக் கட்டுரைகள்
துருக்மெனியர்
துருக்மெனியர் என்பவர் மத்திய ஆசியாவை பூர்வீகமாக கொண்ட ஒரு துருக்கிய இனக்குழு ஆவர். இவர்கள் பெரும்பான்மையாக துருக்மெனிஸ்தான், வடக்கு மற்றும் வடகிழக்கு ஈரானிய பகுதிகள் மற்றும் வடமேற்கு ஆப்கானிஸ்தான் ஆகிய பகுதிகளில் வாழ்கின்றனர். குறிப்பிடத்தக்க அளவிலான குழுக்கள் உஸ்பெகிஸ்தான், கஜகஸ்தான் மற்றும் வடக்கு காக்கேசியா ஆகிய பகுதிகளிலும் வாழ்கின்றனர். இவர்கள் துருக்மென் மொழியை பேசுகின்றனர். இம்மொழி துருக்கிய மொழிகளில் கிழக்கு ஒகுஸ் கிளையின் ஒரு பகுதியாக பிரிக்கப்பட்டுள்ளது. துருக்கியம், அசர்பெய்ஜானி, கஷ்கை, ககவுஸ், குராசானி மற்றும் சலார் ஆகிய மொழிகள் ஒகுஸ் மொழிகளுக்கு எடுத்துக்காட்டுகளாகும்.
உசாத்துணை
பகுப்பு:உருசிய இனக்குழுக்கள்
சந்திரகாந்தா அபிதான்
சந்திரகாந்தா அபிதான் (Chandrakanta Abhidhan) என்பது அசாமிய - ஆங்கில மொழி அகராதியாகும். இந்த அகராதி மூன்றாவதாக வெளியிடப்பட்ட ஓர் அகராதியாகும். 36,816 சொற்கள் அகராதியில் இடம்பெற்றுள்ளன. முதன் முதலில் 1933 ஆம் ஆண்டு அசாம் சாகித்ய சபா சொற்களைத் தொகுத்து வெளியிட்டது.
1987 ஆம் ஆண்டு குவகாத்தி பல்கலைக்கழகம் இந்த அகராதியின் மூன்றாவது பதிப்பை வெளியிட்டது. இது மகேசுவர் நியோக்கு மற்றும் உபேந்திரநாத் கோசுவாமி ஆகியோரால் திருத்தப்பட்டது. சந்திரகாந்தா அபிதான் 2009 ஆம் ஆண்டு முதல் இணையத்தில் மெய்நிகராகக் கிடைக்கிறது.
புற இணைப்புகள்
பகுப்பு:அசாமிய மொழி
கேப்பிட்டல் பிரஸ் கிளப்
கேப்பிட்டல் பிரஸ் கிளப் (Capital Press Club) எனும் சங்கமானது (Club) 1944 ஆம் ஆண்டு அமெரிக்காவில் உருவாக்கப்பட்டது. இது ஆபிரிக்க அமெரிக்கர்களுக்காக உருவாக்கப்பட்டது. நேஷனல் கிளப்பில் (National Press Club) கறுப்பு இனத்தவருக்கு அனுமதி மறுக்கப்பட்டதால் அச்சங்கத்திற்கு மாற்றாக இது உருவாக்கப்பட்டது. இதன் முன்னாள் தலைவர் வேலஸ் டெரி ஆவார்.
மேற்கோள்கள்
பகுப்பு:ஐக்கிய அமெரிக்க அமைப்புகள்
பீட்டா சிதைவு
பீட்டா சிதைவு அல்லது பீட்டா தேய்வு (Beta decay) என்பது கதிரியக்கச் சிதைவின் ஒரு வடிவமாகும். இச்சிதைவின் போது பீட்டா துகள் (இலத்திரன் அல்லது பொசித்திரன்) வெளியேறுகின்றது. இலத்திரன் வெளியேற்றத்தின் போதான தேய்வு ' எனவும், பொசித்திரன் வெளியேற்றத்தின் போதான தேய்வு ' எனவும் அழைக்கப்படுகிறது.
சிதைவு
thumb|left| சிதைவு தேய்வில், மெலிதான இடைத்தாக்கம் (weak interaction) நியூத்திரனை புரோத்தன்  ஆக மாற்றுகின்றது. இத்தேய்தலின் போது ஒரு இலத்திரனையும் எதிர்நியூத்திரீனோவையும் (antineutrino, ) வெளிவிடுகின்றது.:
thumb|left|200px| சிதைவுக்கான [[ஃபெயின்மான் வரைபடம்.]]
சிதைவின் போது, புரோத்தனை நியூத்திரனாகவும், ஒரு பொசித்திரனாகவும், ஒரு நியூத்திரினோ ஆகவும் மாற்றுவதற்கு ஆற்றல் தேவைப்படுகிறது:
பகுப்பு:கதிரியக்கம்
ஜெய் பாரத் சமந்தா கட்சி
ஜெய் பாரத் சமந்தா கட்சி (Jai Bharat Samanta Party) என்பது இந்தியாவில் செயல்பட்ட ஒரு அரசியல் கட்சி ஆகும். ஜார்கண்ட் மாநில முன்னாள் முதல்வர் மதுகோடா தலைமையில் செயல்பட்டது.
2009ஆம் ஆண்டு அக்டோபரில் நடைபெற்ற சார்க்கண்டு சட்டப் பேரவைத் தேர்தலில் கட்சி ஒன்பது வேட்பாளர்களை நிறுத்தியது. இவர்களில் ஒருவர் தேர்ந்தெடுக்கப்பட்டார். இவர், ஜகன்னாத்பூர் சட்டமன்றத் தொகுதியில் போட்டியிட்ட கீதா கோதா ஆவார். இத்தேர்தலில் இக்கட்சி பெற்ற மொத்த வாக்குகள் 93280 (மாநிலத்தில் 0.91% வாக்குகள்) ஆகும். சிறிது காலத்திற்குப்பின் நவம்பர் 1, 2018 அன்று இந்திய தேசிய காங்கிரசு கட்சியுடன் இக்கட்சி இணைந்தது.
மேற்கோள்கள்
பகுப்பு:2009இல் நிறுவப்பட்ட அரசியல் கட்சிகள் பகுப்பு:இந்திய அரசியல் கட்சிகள்
நரசராவ்பேட்டை
நரசராவ்பேட்டை (Narasaraopet) இந்தியாவின் ஆந்திரப் பிரதேச மாநிலத்தின், குண்டூர் மாவட்டத்தில் நகராட்சியுடன் கூடிய நகரம் ஆகும். மேலும் இந்நகரம் நரசராவ்பேட்டை மண்டலம் மற்றும் நரசராவ்பேட்டை வருவாய் கோட்டத்தின் நிர்வாகத் தலைமையிடமும் ஆகும்.
அமைவிடம்
நரசராவ்பேட்டை குண்டூர் நகரத்திலிருந்து 48 கிமீ தொலைவிலும், விசாகப்பட்டினம் நகரத்திலிருந்து 441 கிமீ தொலைவிலும், விஜயவாடாவிலிருந்து 95 கிமீ தொலைவிலும் உள்ளது.
மக்கள்தொகை பரம்பல்
2011ம் ஆண்டின் மக்கள்தொகை கணக்கெடுப்பின்படி, நரசராவ்பேட்டையின் மொத்த மக்கள்தொகை 1,16,250 ஆகும். அதில் ஆண்கள் 58,809 ஆகவும், பெண்கள் 57,441  ஆகவும் உள்ளனர். பாலின விகிதம் ஆயிரம் ஆண்களுக்கு 977 பெண்கள் வீதம் உள்ளனர். ஆறு வயதிற்குட்பட்டோர் 11,031 ஆகவுள்ளனர். எழுத்தறிவு 79.59 % ஆகவுள்ளது. மக்கள்தொகையில் இந்துக்கள் 75.67% ஆகவும், இசுலாமியர் 22.52% ஆகவும், கிறித்தவர்கள் 1.52% ஆகவும், மற்றவர்கள் 0.29% ஆகவும் உள்ளனர்.
நகராட்சி நிர்வாகம்
18 மே 1915ல் நிறுவப்பட்ட நரசராவ்பேட்டை நகராட்சி, 28 ஏப்ரல் 1980 அன்று 7.65 சதுர கிலோ மீட்டர் பரப்பளவுடன் விரிவாக்கம் அடைந்தது.
போக்குவரத்து
குண்டூர் - கர்னூல் / அனந்தபூர் வழியாகச் செல்லும் தேசிய நெடுஞ்சாலை 522டி, நரசராவ்பேட்டை பைபாஸ் சாலை வழியாகச் செல்கிறது. மாநில நெடுஞ்சாலை எண் 45 இந்நகரம் வழியாகச் செல்கிறது. இந்நகரம் 157.08 நீள சாலைகள் கொண்டது.
நரசராவ்பேட்டை தொடருந்து நிலையம் மூன்று நடைமேடைகள் கொண்டது.
மேற்கோள்கள்
பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும் பகுப்பு:ஆந்திரப் பிரதேச நகரங்கள் பகுப்பு:ஆந்திர ஊர்களும் நகரங்களும் பகுப்பு:குண்டூர் மாவட்டம்
மூக்கனூர், தருமபுரி
மூக்கனூர் (Mookanur) என்பது இந்திய ஒன்றியம்,  தமிழ்நாட்டின், தருமபுரி மாவட்டம், தருமபுரி வட்டம், தருமபுரி ஊராட்சி ஒன்றியத்துக்கு  உட்பட்ட  ஒரு வருவாய் கிராமம் ஆகும்.
அமைவிடம்
இந்த ஊரானது மாவட்ட தலைநகரான தருமபுரியிலிருந்து 14 கிலோமீட்டர் தொலைவிலும்,  மாநில தலைநகரான சென்னையிலிருந்து 277 கிலோமீட்டர் தொலைவில் உள்ளது.
மக்கள் வகைபாடு
2011 மக்கள் தொகை கணக்கெடுப்பின்படி இக்கிராமத்தில் 1347 குடும்பங்கள் வசிக்கின்றன. கிராமத்தின் மொத்த மக்கள் தொகையானது 5736 ஆகும். இதில் பெண்களின் எண்ணிக்கை 2789 என்றும், ஆண்களின் எண்ணிக்கை 2947 என்றும் உள்ளது. கிராமத்தின் மொத்த எழுத்தறிவு விகிதம் 61.7 % ஆகும். இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
மேற்கோள்
பகுப்பு:தர்மபுரி மாவட்டத்திலுள்ள கிராமங்கள்